
Urumin kieli 


Urumin kieli (urumiksi urum dili tai urum tili) on 
Ukrainan kaakkoisosassa Asovanmeren pohjoispuolella 
asuvien urumien puhuma turkkilainen kieli. 

Urumin kieltä puhutaan Donetskin alueen 
Persotravnevojen, Starobesevon, Telmanovon ja 
Velikaja Novoselkan piireissä, Zaporozjen alueen 
Kuibysevon piirissä sekä Mariupolin kaupungissa. 

Pieniä ryhmiä asuu Venäjällä Krasnodarin aluepiirin 
Gelendzikin piirissä sekä Georgian Trialetissa. Vuonna 
1980 urumeja arvioitiin olevan yli 60 000 henkeä. 

Uskonnoltaan ortodoksiset ummit ja kreikan kieltä 
puhuvat rumeit muodostavat etnisen yhteisön, josta on 
käytetty nimitystä Mariupolin kreikkalaiset. Ryhmien 
nimet perustuvat Itä-Rooman valtakunnan asukkaista 
käytettyyn turkkilaiseen nimitykseen rumi (vertaa 
Rumelia).^^^ Mariupolin kreikkalaisten esi-isiä ovat Krimille mahdollisesti Trapezuntin keisarikunnasta 
muuttaneet kreikkalaiset. Krimillä osa kansasta omaksui krimintataarin kielen. Vuonna 1779 heidät 
siirrettiin Krimiltä nykyiselle asuinalueelleen. 

Urumi kuuluu turkkilaisten kielten oguusilaisen ryhmän oguusilais-seldzukkilaiseen alaryhmään. Se 
pohjautuu koillis-Anatolian turkkilaismurteisiin. Kieli jakautuu kolmeen tai neljään päämurteeseen, jotka 
poikkeavat toisistaan oguusilais- ja kiptsakkilaispiirteiden määrän suhteen. 

Kieli toimii yhteisön suullisen kanssakäymisen välineenä. Nuoriso osaa sitä heikosti. Kaikki urumit puhuvat 
venäjää. Kreikkalaisella kirjaimistolla laaditut kielenmuistomerkit ovat yhä tutkimatta. 1930-luvulla 
laadittiin latinalaiseen aakkostoon perustunut kirjakieli, joka jäi pian pois käytöstä. 

Aiheesta muualla 


Urumi 

Oma nimi 

urum dili, urum tili 

Tiedot 

Alue 

Ukraina 

Virallinen 

kieli 

ei virallisen kielen asemaa 

Puhujia 

45 000 

Sija 

ei 100 suurimman joukossa 

Kirjaimisto kyrillinen 

Kielitieteellinen luokitus 

Kielikunta 

turkkilaiset kielet 

ISO 639-3 

uum (http://www-01.sil.org/iso639-3/ 


documentation.asp?id=uum) 


Ohje 


■ North Azovian Urums (http://www.qypchaq.unesco.kz/urums-en.htm) (englanniksi) 


Turkkilaiset kielet 









azeri | baskiiri | dolgaani | gagauzi | hakassi | haladzi | jakuutti | karaiimi | karakalpakki | karatsai-balkaari | kaskai 
I kazakki | krimintataari | kumykki | nogai | salaari | soori | tataari | tofa | tsuvassi | turkki | turkmeeni | tuva | 
uiguuri I uzbekki 

